12. Ενδιάμεση συμφωνία οικονομικής εταιρικής σχέσης κρατών του Ειρηνικού - ΕΚ (ψηφοφορία) 
- Πριν από την ψηφοφορία επί της τροπολογίας 8:
Glyn Ford
- Κυρία Πρόεδρε, προκειμένου να εξοικονομήσουμε χρόνο, οι Σοσιαλιστές είναι διατεθειμένοι να δεχθούν τις τροπολογίες 8 και 10 ως προσθήκες, αλλά θα τις καταψηφίσουμε εάν δεν γίνουν δεκτές ως προσθήκες από την Ομάδα ΕΛΚ-ΕΔ.
Jean-Pierre Audy
- (FR) Συμφωνώ με τη διαδικασία αυτή.
Jean-Pierre Audy
- (FR) Κυρία Πρόεδρε, στην παράγραφο 39, η συμβιβαστική τροπολογία 19 μπορεί να γίνει αποδεκτή από την ομάδα μας, εάν, σε σχέση με τους μη κρατικούς παράγοντες, προστεθούν οι λέξεις "τη συμμετοχή". Αυτό μας δίνει την ακόλουθη τροπολογία: "39α. τονίζει ιδίως τον σημαντικό ρόλο των κοινοβουλίων των χωρών ΑΚΕ και τη συμμετοχή των μη κρατικών παραγόντων στην παρακολούθηση και διαχείριση των ΣΟΕΣ"· η υπόλοιπη πρόταση μπορεί να παραμείνει ως έχει.
Πιστεύω ότι ο εισηγητής, ο κ. Ford, συμφωνεί.
